Thomas Schmidt

Thomas Schmidt (* 7. měrca 1961 w Burgstädće) je sakski politikar Křesćansko-demokratiskeje unije Němskeje (CDU), wot lěta 2004 zapósłanc sakskeho krajneho sejma a wot julija 2011 městopředsyda frakcije CDU. Nimo toho bě wón městopředsyda parlamentskeho wuběrka za wobswět a ratarstwo. Wot 20. decembra 2019 hač do 19. decembra 2024 bě wón sakski statny minister za regionalne wuwiće w kabineće Kretschmer II. Hižo do toho bě Schmidt wot 2014 jako minister za wobswět a ratarstwo čłon statneho knježerstwa.

Diplomowany agrarowy inženjer bu 2009 jako direktny kandidat we wólbnym wokrjesu 22 (Mittweida 2) z 41,4 % hłosow woleny. Při wólbach 2014 dósta we wólbnym wokrjesu Srjedźna Sakska 3 samo 47,3 % hłosow.

Wón je ewangelski, ženjeny a nan dweju dźěsćow.

 Wotkazaj 
 Oficielna webstrona


Kategorija:Zapósłanc sakskeho krajneho sejma
Kategorija:Politikar (21. lětstotk)
Kategorija:Čłon CDU
Kategorija:Rodź. 1961
Kategorija:Muž
Kategorija:Krajny minister (Sakska)